b'\n_START_ARTICLE_\nLidija Jusupova\n_START_PARAGRAPH_\nLidija Jusupova (\xd0\x9b\xd0\xb8\xd0\xb4\xd0\xb8\xd1\x8f \xd0\x9c\xd1\x83\xd1\x85\xd1\x82\xd0\xb0\xd1\x80\xd0\xbe\xd0\xb2\xd0\xbd\xd0\xb0 \xd0\xae\xd1\x81\xd1\x83\xd0\xbf\xd0\xbe\xd0\xb2\xd0\xb0; f\xc3\xb8dt den 15. september 1961 i Grosnij, Tjetjenien, Sovjetunionen) arbejder som koordinator p\xc3\xa5 den Moskva-baserede menneskeretsorganisation Memorials advokatkontor. Tidligere var Lidija Jusupova chef p\xc3\xa5 Memorials kontor i Grosnij. For tiden er Jusupova i Moskva p\xc3\xa5 grund af et to\xc3\xa5rigt stipendium._NEWLINE_Jusupova studerede russisk litteratur p\xc3\xa5 Karatjajevo-Tjerkeskijinstituttet. Senere studerede hun jura p\xc3\xa5 Det Tjetjenske Universitet i Grosnij og blev senere professor indenfor faget. Under den F\xc3\xb8rste Tjetjenienkrig blev hun vidne til en krigstragedie og mistede mange af sine venner, sl\xc3\xa6gtninge, kollegaer og familiemedlemmer. \xc3\x85r 2000 under den Anden Tjetjenienkrig bestemte hun sig for at vi sit liv til menneskerettighederne ved at anvende sine juridiske kundskaber og sine personlige erfaringer under begge krigene._NEWLINE_Jusupova begyndte at indsamle vidnesbyrd fra ofre, som var blevet udsat for brud p\xc3\xa5 menneskerettighederne, og hun fremf\xc3\xb8rte deres sager overfor politi- og milit\xc3\xa6rmyndighederne. Hun har ikke bare hjulpet ofrene med juridisk hj\xc3\xa6lp, men hun har ogs\xc3\xa5 informeret resten af verden om de overgreb p\xc3\xa5 menneskerettighederne, som den russiske h\xc3\xa6r og de tjetjenske opr\xc3\xb8rere beg\xc3\xa5r._NEWLINE_Jusupova er blevet beskrevet som "den modigste kvinde i Europa" af BBC News, og repr\xc3\xa6sentanter fra Amnesty International har p\xc3\xa5 tilsvarende m\xc3\xa5de beskrevet hende som "en af de modigste kvinder i Europa". B\xc3\xa5de Lidija og hendes organisation har v\xc3\xa6ret nomineret til Nobels fredspris _NEWLINE_Jusupova blev i 2004 tildelt Martin Ennals Award og i 2005 Thorolf Raftos Mindepris._NEWLINE_International Federation of Human Rights har meddelt, at Jusupova modtager d\xc3\xb8dstrusler for sit arbejde.'